Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 326

11. évfolyam Évi óraszám: 111 óra Belépõ tevékenységformák Elektronika alapjai: Az elektronika alapismereteinek, az elektronikai alapelemeknek a megismerése és gyakorlatban történõ alkalmazása. Passzív elektronikai áramkörök, félvezetõ áramköri elemek, tranzisztoros alapáramkörök felépítésének és jellemzõinek vizsgálata. Alapáramkörök alkalmazási lehetõségeinek felismerése. Mûveleti erõsítõk megismerése, alapkapcsolások értelmezése, integrálás. Tanári segítséggel a tanulókban a rendszerszemlélet kialakítása, az elektronikai rendszereket alkotó elemek kapcsolatának, funkciójának felismerése. Elektronika alapjai Témakörök Tartalmak Passzív elektronikai áramkörök A kétpólusok felosztása és jellemzõi. A négypólusok felosztása és jellemzõi. Szûrõ áramkörök. Félvezetõ áramköri elemek Félvezetõ diódák. Speciális diódák. Bipoláris tranzisztor. Unipoláris tranzisztorok. Egyéb félvezetõk. Tranzisztoros alapára mkörök Munkaponti beállítás, alapfogalmak. Bipoláris tranzisztoros alapkapcsolások. Unipoláris tranzisztoros alapkapcsolások. Többfokozatú erõsítõk, csatolások. Visszacsatolások. Frekvenciafüggés, határfrekvenciák. Zajok és torzítások. Alapáramkörök alkalmazásai Széles sávú és hangolt erõsítõk. Nagyjelû erõsítõk. Oszcillátorok. Stabilizátorok. Mûveleti erõsítõk A mûveleti erõsítõk alapjai, alapkapcsolások, integrálás. A továbbhaladás feltételei Elektronika alapjai: Ttudják a tanulók különbözõ szempontok alapján a kétpólusokat és a négypólusokat csoportosítani, a kétpólusok és a négypólusok paramétereit értelmezni, csillapításokat számolni, helyettesítõ képeket alkalmazni. Legyenek képesek a szûrõk frekvencia-átvitel szerinti csoportosítására. Mutassák be a félvezetõ fizika alapjait, a félvezetõ dióda mûködését, a félvezetõk hõfokfüggését, a félvezetõ dióda karakterisztikáját, rajzolják fel jelképi jelölését. Magyarázzák meg a térvezérlés szerepét, mutassák be a bipoláris és az unipoláris tranzisztor mûködését, értelmezzék a térvezérlésû eszköz áram- és feszültségviszonyait, találjanak kapcsolatot a jelleggörbék között, rajzolják le a helyettesítõ képeket. Tudják felrajzolni a jelképi jelöléseket, szerezzenek gyakorlatot a katalógusok használatában. Értelmezzék az erõsítõk egyenáramú beállításának jellemzõit, rajzolják fel a kapcsolásokat, a helyettesítõ képeket, tudják definiálni az erõsítõvel kapcsolatos alapfogalmakat, megmagyarázni az erõsítõ alapkapcsolások mûködését. Legyenek képesek kiszámítani az erõsítõ alapkapcsolások egyen- és váltakozó áramú jelle mzõit. Mutassák be és hasonlítsák össze a különféle visszacsatolásokat, a visszacsatolt erõsítõk jellemzõit, azonosítsák az erõsítõ áramkörök visszacsatolásait, számítsák ki visszacsatolt egyszerû erõsítõk jellemzõit. Értelmezzék a zajok és torzítások jellemzõit, tudják megmagyarázni a zajok és torzítások okait, ismertetni a zajok és torzítások csökkentési megoldásait. Értelmezzék a hangolt erõsítõk mûködését és jellemzõit, sorolják fel jellegzetes alkalmazási lehetõségeit, ismerjék fel a korszerû teljesítményerõsítõ kapcsolásokat. Tudják definiálni a nagy jelû erõsítõk jellemzõit, megnevezni felhasználási területeit, értelmezni munkapontbeállításait, megmagyarázni a teljesítményerõsítõk vezérlési módjait. Tudják definiálni és értelmezni a pozitív visszacsatolást és annak jellemzõit, szakszerûen lerajzolni a gyakorlati rezgéskeltõ kapcsolásokat, felsorolni az oszcillátorok felhasználási lehetõségeit. Értelmezzék a stabilizátorok jellemzõit, oldjanak meg elemi stabilizátoros feladatokat. Mutassák be a mûveleti erõsítõ alapkapcsolásait, jellemzõit és integrálási lehetõségeit.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes